Zločin_i_kazna
Prvi dio
Raskoljnikov je rekao majci i sestri da odu i da će se sutra viditi. Bio je osoran prema njima, nije im se obradovao. Rekao  je Dunji da ne želi da se uda za Lužina, i da treba izabrati jednog od njih. Razumihinu se odmah svidi Dunja. Sutradan se sredio više nego inače, te je otišao kod dama. Pravo ime Razumihina je DMITRIJ PROKOFJIČ. Pričao im je o Raskoljnikovu i njegovom životu (poznaje ga 1 i po god.,nepovjerljiv je, ali dobar i velikodušan, nerado iskazuje osjećaje, kao da ima 2 karaktera, nikad nema vremena, a ništa ne radi, nikad se ne zanima ono što u nekom trenutku  zanima sve druge). Raskoljnikova majka kaže Razumihinu da su one jutros dobile pismo od Lužina ( on ih je jučer trebao sačekati na kolodvoru, ali je poslao nekog čovjeka koji im je dao adresu prenočišta i pokazao im put, Lužin im je rekao da će sutradan rano doći kod njih, no umjesto toga  su dobile pismo – u pismu stoji da nije mogao doći po njih, a ujutro nije mogao doći jer je imao posla na Vrhovnom sudu, te je napisao da će doći sutra u 8 navečer. U pismu moli da ne bude prisutan Raskoljnikov jer ga je uvrijedio kada ga je posjetio; kaže da će odmah otići ako njega vidi; napisao im je da ga je vidio u nekom stanu od pijanca kojeg su pregazili konji, i da je njegovoj kćeri dao novca, a nemaju ga ni oni). Dunja želi da dođu oboje. Raskoljnikova majka kaže da je sanjala pokojnu Marfu Petrovnu - bila je u bjelini i uhvatila ju je za ruku. Ona je u stvarnosti iznenada umrla. Razumihin, Dunja i Puljherija upute se kod Raskoljnikova. Zosimov je rekao da mu je Raskoljnikov prvi pacijent i da on misli da mu je loše od kada je prestao studirati. Majka je sretna jer je Raskoljnikov Dunji pružio ruku – pomirba. Majka priča Raskoljnikovu da je Marfa Petrovna umrla onog dana kada mu je ona napisala pismo. Kaže mu da ju je Svidrigajlov istukao, i da je ona  nakon toga htjela otići u grad jer u takvim situacija uvijek tamo ode. Poslije ručka (prije odlaska u grad) krenula se okupati i udarila ju je kap čim je ušla u vodu. Raskoljnikov shvati u sebi da neće više moći normalno razgovarati s majkom i sestrom. Raskoljnikov tada iznenada živne, kaže svima da trebaju nešto pričati, Dunji kaže da ima lijep sat (zlatni, stoji oko vrata na privjesku) – poklonila joj ga je Marfa Petrovna, a Razumihin je prije mislio da joj ga je dao Lužin. Zaručnik joj još nije ništa poklonio. Dunja i Raskoljnikov se svađaju zbog Lužina ( ona mu govori da se udaje jer je Lužin poštuje, da se ne prodaje, da još nikog nije zaklala – Raskoljnikov padne u nesvijest). Raskoljnikov majci kaže da udovici nije dao novac za navodni ukop kao što je to rekao Lužin, već stvarno za pokop. U Raskoljnikovu sobu uđe SONJA SEMJOVOVNA MARMELADOVA. Kaže Raskoljnikovu da ju je poslala Katerina Ivanovna da mu kaže da sutra dođe poslije liturgije s k njima na ručak. Raskoljnikov kaže Razumihinu da je Porfirij Petrovič ispitivao zalagače zbog onog slučaja i da on ima neke zaloge, te ne bi hito da mu propadnu (sat i prsten). Razumihin mu kaže da treba ići kod Petroviča da to riješi. Kada je Sonja izašla od Raskoljnikova, pratio ju je neki čovjek koji je ušao u stan pokraj njenog (Svidrigajlov). Raskoljnikov i Razumihin su išli kod Petroviča. Putem je Raskoljnikov zadirkivao Razumihina zbog Dunje, te su oni tako veseli ušli kod Petroviča. Petrovič  Raskoljnikovu kaže da zbog tih zaloga mora ići na policiju ili sve napisati na papir, te mu kaže da mu stvari nisu mogle propasti jer ga on već neko vrijeme čeka. Te njegove stvari su bile kod lihvarice zamotane u papir, te je pisalo njegovo ime i datum kada ih je primila. Raskoljnikov kaže da je jučer išao iznajmiti stan i da je ponio mnogo novca, i Zamjatov ga je vidio. Razumihin kaže Raskoljnikovu da su oni jučer kod njega pričali o zločinu – Petrovič i neka grupa smatrali su da je zločin protest protiv abnormalnog društvenog poretka, svemu je kriv utjecaj sredine,  a isključuju ljudsku narav. Petrovič Raskoljnikovu kaže da mu se svidio njegov članak koji je prije 2 mj. izašao u PERIODIČNOJ RIJEČI. On je taj članak napisao prije 6 mj. i dao ga je u uredništvo Tjedne riječi, ali je taj časopis prestao izlaziti i udružio se s Periodičnom. Petrovič je od urednika tražio ime autora tog članka jer se Raskoljnikov potpisao samo s jednim slovom. Raskoljnikov je u članku pratio psihološko stanje zločinca tijekom zločina, misli da je zločin popraćen bolešću,a na kraju je napisao da ima ljudi kojima je dopušteno počiniti zločine i zakon se na njih ne odnosi; u članku dijeli ljude na OBIČNE ( NIŽE) – oni su materijal za produživanje vrste, trebaju biti poslušni, oni su ljudi današnjice, nemaju pravo kršiti zakon, te na NEOBIČNE( VIŠE) – njima je dopušteno počiniti zločin zbog neke ideje koja može biti spasonosna za cijelo čovječanstvo, oni su ljudi sutrašnjice i imaju pravo srušiti današnje za bolje sutrašnje. Raskoljnikov kaže Petroviču da obični mogu sebi dati status neobičnih i počiniti zločin, ali da oni nikad ne doguraju daleko. On smatra su su neobično posebni jer oni mogu prepoznati nepravednost u društvu ili drugdje. Raskoljnikov kaže Petroviču da sebe smatra neobičnim. Raskoljnikov i Razumihin odu na večeru kod Dunje i majke. Kad su došli do njihovog stana, Raskoljnikov se uznemiri i kaže Razumihinu da on ode kod njih, a da će on doći poslije. Raskoljnikov se uznemirio, počeo je pregledavati svoju sobu. Kada je izašao, na ulazu je stajao neki čovjek koji je baš prije pitao pazikuću za njega. Raskoljnikov je počeo trčati za njim, a čovjek mu je dobacio da je ubojica. Raskoljikovu su se odsjekle noge. Kasnije se pitao zašto više ne voli majku i sestru, a prije ih je obožavao. Raskoljikov je zaspao i sanjao je da je na ulici i da mu neko maše. to je bio onaj čovjek koji mu je rekao da je ubojica. Raskoljnikov ga krene pratiti, i dođe do lihvaričinog stana. vidio je lihvaricu na stolicu, te ju je počeo udarati sjekirom. ona se samo smijala, i što ju je više udarao, smijeh iz predsoblja je bio veći. Tda se probudio, a na vratima je stajao SVIDRIGAJLOV. Kaže mu da je njegovoj ženi Marfi Petrovnoj ustanovljena apopleksjia zbog kupanja nakon obilatog ručka i cijele boce vina. On ju je udario samo 2 puta, a nju je udarila kap kada se išla okupati. Priča mu da je on prije 8 g. završio u zatvoru zbog dugova ( laže da je zbog dugova, navodno je silovao neku djevojčicu), te se tu našla Marfa Petrovna i platila mu otkupninu, te su se vjenčali. Svidrigajlov kaže Raskoljnikovu da mu pomogne da popriča s Dunjom. ( želi joj reći da će joj brak s Lužinom donijeti samo štetu, želi joj ponuditi 10 tisuća rubalja da se ne uda za njega i želi je zamoliti za oprost.). Svidrigajlov će se uskoro vjenčati za jednu djevojku. Marfa Petrovna je Dunji oporučno ostavila 3 tisuće rubalja. Na večeru kod Dunje i majke došli su Raskoljnikov, Razumihin i Lužin (htio je otići kad je vidio Raskoljnikova). Raskoljnikov kaže Dunji da je Svidrigajlov bio kod njega i da želi pričati s njom. Raskoljnikov nije htio reći ispred Lužina što mu je rekao Svidrigajlov. Lužin kaže Dunji da ga ona ne cijeli dovoljno, a ona njemu kaže da ga izjednačava s bratom koji joj je najvažniji u životu. Lužin joj kaže da ljubav prema mužu treba biti veća od ljubavi prema bratu. Napadne njihovu majku zbog onog što je napisala u pismu – da je on rekao da je boje vjenčati sirotinju, nego bogatašicu. Lužin krene izlaziti i kaže im da ih ostavlja da im Raskoljnikov kaže Svidrigajlove tajne prijedloge koji će imati za njih ugodno značenje. Dunja se naljutila i potjerala ga, i to je bio njihov kraj. Lužin nije očekivao ovakav kraj, on se htio preseliti s Dunjom u Sankt Peterburg i uzdići se u više društvo uz pomoć žene. Raskoljnikov isto ode, i kaže im ga želi neko vrijeme biti sam, i Razumihinu povjeri majku i sestru. Raskoljnikov ode kod Sonje. Sonja mu kaže da je Katerina Ivanovna bila velikodušna i dobra, ali da je poludjela od jada. Katerina je sanjala da će otvoriti internat za plemićke kćeri. Raskoljnikov u Sonjinoj sobi vidi NOVI ZAVJET ( Sonji ga je donjela Lizaveta). Raskoljnikov kaže Sonji da mu čita o Uskrsnuću Lazarevu. Sonji je glas drhtao dok je čitala. Raskoljnikov kaže Sonji da je raskinio sa majkom i sestrom i da ima samo nju jer su oboje prokleti. Kže joj da se treba promijeniti i prestati raditi to što radi. Kže joj da će sve čuti sama ako ne dođe sutra, a ako dođe, reći će joj tko je ubio Lizavetu. Sonja nije slutila istinu. Njihov razgovor prisluškivao je Svidrigajlov. Sutradan Raskoljnikov ode kod Petroviča da vidi zna li on istinu. Raskoljnikov mu kaže da je donio izjavu o satu i da je čuo da ga želi saslušati u vezi s ubojstvom lihvarice. Petrovič mu govori da će ubojica lihvarice kružiti oko njega, slobodu će zamrziti, živ će se pojesti,sam će nabaviti materijalni dokaz. Petrocič kaže da priroda pomaže istražiteljima da otkriju ubojicu – oni to ne slute i padnu u nesvijest pri laži. Raskoljnikov kaže Petroviču da mu je jasno da sumnja da je on ubojica. Kaže mu da ga uhiti ako hoće, ali da mu se ne smije u lice. Petrovič mu kaže da zna da je išao unajmiti stan, i da misli da je to sve zbog bolesti – laže mu. Petrovič pita Raskoljnikova želi li još jedno iznenađenje, i dade mu ključ od državnog stana. Iza vrata čuo se glasan šum, te su se vrata odškrinula. Tu je bio zatvorenik NIKOLAJ, koji je trebao doći tek kasnije, ali je sada ušao kod njih i rekao da je on ubojica. Petrovič je bio ljut, i rekao je Raskoljnikovu da ode. Nikolaj je spadao u skupinu koji su na sebe prebacivali krivnju za tuđe zločine i patnju jer su mislili da će im biti oprošteni grijesi. Raskoljnikov je otišao i pitao se koje bi to bilo iznanađenje da Nikolaj nije došao i priznao krivnju. Kad je krenuo kod Katerine Ivanovne, na vratima je stajao čovjek koji mu je rekao da je ubojica. Čovjek je ušao, poklonio mu se i rekao mu da je kriv zbog ružnih misli, mislio je da je on ubojica jer je onu noć zvonio na lihvaričina vrata, a on je bio pokraj pazikuće. On je krznar koji tamo ima obrt, te je on rekao sve Petroviču i on je bio to „iznenađenje“.